ประกาศการไฟฟ้าฝ่ายผลิตแห่งประเทศไทย

เรื่อง  กำหนดเขตสำรวจสายส่งไฟฟ้าขนาด ๒๓๐ กิโลโวลต์

ตัดตอนจากสายส่ง ๒๓๐ กิโลโวลต์ สกลนคร ๒ -

เสาไฟฟ้าข้ามแม่น้ำโขงบนฝั่งประเทศไทย ที่จังหวัดนครพนม

วงจรที่ ๑ ไปยังสถานีไฟฟ้าย่อยนครพนม

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พุทธศักราช ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พุทธศักราช.๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทย (กฟผ.) จะดำเนินการสำรวจทั่วไป เพื่อก่อสร้างสายส่งไฟฟ้าขนาด ๒๓๐ กิโลโวลต์ ตัดตอนจากสายส่ง ๒๓๐ กิโลโวลต์ สกลนคร ๒ - เสาไฟฟ้าข้ามแม่น้ำโขงบนฝั่งประเทศไทยที่จังหวัดนครพนม วงจรที่ ๑ ไปยังสถานีไฟฟ้าย่อยนครพนม โดยมีเขตเดินสายไฟฟ้าด้านละไม่เกิน ๒๐ เมตร ในท้องที่อำเภอเมืองนครพนม และอำเภอท่าอุเทน จังหวัดนครพนม

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๑๔ กรกฎาคม พ.ศ. ๒๕๔๑

สถาพร  ผาติสุวัณณ

รองผู้ว่าการก่อสร้าง

ทำการแทน ผู้ว่าการการไฟฟ้าฝ่ายผลิตแห่งประเทศไทย